stanford-oval/wikipedia huggingface dataset:
Zawe Ashton
Ura > Palkinnot

Toukokuussa 2010 Nylon-lehden Young Hollywood Issue nimesi Ashtonin yhdeksi "tulevaisuuden 55 kasvosta". Lokakuussa 2012 Cosmopolitan-lehti myönsi hänelle "Ultimate Newcomer" -palkinnon The Women of the Year -palkinnoissa.  Marraskuussa 2012 Ashton voitti Creative Diversity Network Award -palkinnon parhaasta läpimurtokykyisestä kuvaruudun lahjakkuudesta Vodin roolistaan ​​BAFTA-ehdokkaana Channel 4 -hitissä Fresh Meat.  Vuonna 2013 Ashton voitti Screen Nation -palkinnon naissuorituksesta elokuvassa 2012/2013 tunnustuksena pääroolisuoritustaan ​​elokuvassa Dreams of a Life.
Ura > Kirjoittajana

Ashton osallistui poetry slam -turnaukseen 17-vuotiaana ja voitti Lontoon Poetry Slam -mestaruuden vuonna 2000. Vuonna 2006 hän toimi nuorena kirjailijana Manchesterin Contact Theatressa.  Hänen ensimmäinen näytelmänsä, Harm's Way, valittiin Verity Bargate -palkinnon saajaksi vuonna 2007, ja se sai ensiesityksensä Lowryssa, Salfordissa vuonna 2008 osana National Youth Theatren uutta kirjoituskautta.  Hänen muita näytelmänsä ovat olleet Skunk, esittämä National Youth Theatre ja Soho Theatre;  ja She from the Sea, esitettiin vuonna 2010 Lontoon kansainvälisellä teatterifestivaalilla (LIFT). Yksi hänen näytelmänsä valittiin osaksi Royal Courtin näytelmäfestivaaleja vuonna 2009.  Ashton osallistui The Children's Monologies -kirjan kirjoittamiseen, joka on muokattu Etelä-Afrikan tswana-, zul- ja sesotho-lasten yli 300 alkuperäisestä tarinasta ja jonka Dramatic Need esitteli vuonna 2010.  Hän on työskennellyt Bush Theaterin ja Clean Break -teatteriyhtiön kanssa.
Vuonna 2019 Ashton julkaisi ensimmäisen kirjansa, Character Breakdown, fiktiivinen muistelma, joka perustuu hänen kokemuksiinsa näyttelijänä.
Hänet valittiin Royal Society of Literaturen jäseneksi heinäkuussa 2021.
Ura > Muita töitä

Ashton oli kertojama kolmessatoista jaksossa 24 Hours in Police Custody -elokuvasta, joka näytettiin Channel 4:llä vuosina 2016 ja 2017. Hän kertoi dokumenttielokuvan Public Enemies: Jay-Z vs Kanye samalle kanavalle vuonna 2017.
Vuonna 2017 Ashton esitteli kolmannen Random Actsin sarjan, Channel 4:n lyhytelokuvaesittelyn yhdessä Arts Council Englandin kanssa.  Episodi 2 sisälsi Ashtonin ohjaaman elokuvan, jossa hän otti pääroolin.
Floristi

Floristi on kukka-alan ammattilainen, joka työskentelee yrittäjänä tai liikkeessä. Floristiksi voi opiskella, kun on opiskellut puutarhuriksi, kukkamyyjäksi tai on ainakin kolmen vuoden kokemus kukkakauppatyöskentelystä. Floristilta vaaditaan kasvituntemusta, teoriatiedon soveltamiskykyä, käsityötaitoa, kustannustietoisuutta sekä asiakaslähtöistä palvelua. Floristi toimii työsuhteessa tai itsenäisenä yrittäjänä.
Vuoden floristit

Suomen kukkakauppiasliitto nimeää jokavuotisesti jäseniensä ehdotusten mukaan Vuoden floristin. Ensimmäinen Vuoden floristi nimettiin vuonna 1989.
| 0 | 1 | 2 |
| --- | --- | --- |
|  1989 Marita Thibblin  1990 Eila Nurmi  1991 Pirjo Laakso  1992 Marja-Liisa Sundell  1993 Merja Mäkelä  1994 Kyllikki Orvasto  1995 Varpu Suontaka-Lahtinen  1996 Jouni Seppänen  1997 Soile Aartiala  1998 Anne-Meri Ruusu  1999 Solveig Hatermaa  2000 Ritva Bovellan  |  2001 Marianne Helin  2002 Owe Salmela  2003 Kaija Heinonen  2004 Tiina Räihä  2005 Taisto Taskinen  2006 Hanne Viljanen  2007 Sari Pihko  2008 Saila Tynkkynen  2009 Elise Anttinen  2010 Tiina Koskinen  2011 Pirjo Koppi  2012 Niina Minkkinen  |  2013 Leila Alamiekkaoja  2014 Saija Sitolahti  2015 Katri Gummerus  2016 Taina Hinskala  2017 Kirsi Martin  2018 Mari Kaasalainen  2019 Hanna Vehkalampi  2020 Säde Alanen  2021 Jutta Toivonen  2022 Jenni Perttola  2023 Jere Veijalainen  |
Fredhäll

Näkymä Fredhälliin.
Fredhäll (lempinimeltään Freddan) on yksi Ruotsin pääkaupungin Tukholman kaupunginosista. Se sijaitsee Kungsholmenin kaupunginosa-alueella, Tukholman keskustan tuntumassa.
Kaupunginosa muodostettiin vuonna 1938. Vuonna 2004 Fredhällissä oli 4 869 asukasta, ja se on maa-alaltaan 0,38 neliökilometrin suuruinen.
Wikimedia Commonsissa on kuvia tai muita tiedostoja aiheesta .
Tukholman kaupunginosat
Espen Bredesen

Espen Bredesen
Espen Bredesen (s. 2. helmikuuta 1968 Oslo, Norja) on norjalainen entinen mäkihyppääjä.
Bredesenin huippuvuodet ajoittuvat 1990-luvun alkupuolelle. Vaikka hän oli vielä vuoden 1992 talviolympialaisissa normaalimäen 58:s eli viimeinen ja suurmäen 57:s eli kolmanneksi viimeinen, 1993 MM-kisoissa Ruotsin Falunissa hän voitti kultaa suur- ja joukkuemäestä. Seuraavalla kaudella 1993-1994 hän voitti maailmancupin, Keski-Euroopan mäkiviikon, normaalimäen kultamitalin ja suurmäen hopeaa Saksan Jens Weißflogin takana Lillehammerin olympialaisista sekä lentomäen MM-hopeaa. Ensimmäiset aikuisten arvokilpailut Bredesenin uralla olivat Val di Fiemmen MM-kilpailut 1991, joissa hän osallistui kaikkiin kolmeen kilpailuun, sijoitukset joukkuemäessä 4., suurmäessä 16. ja normaalimäessä 52. MM-kisoissa Norjan Trondheimissä 1997 Espen Bredesen johti ensimmäisen kierroksen jälkeen normaalimäen kilpailua, mutta toisen kierroksen epäonnistuminen pudotti hänet sijalle 15. Bredesen osallistui joukkuemäkeen, jossa Norjan sijoitus oli viides. Suurmäen kilpailussa hän oli lopputuloksissa 34.
Norjan mäkihyppymestaruuden Bredesen voitti normaalimäessä vuosina 1991, 1992, 1993, 1997 ja 1998, ja suurmäessä 1991, 1993, 1994 sekä 1996. Hän hyppäsi lisäksi kaksi kertaa uuden maailmanennätyksen, 209 metriä vuonna 1994 ja 210 metriä vuonna 1997.
Saavutuksia

1993 MM, Falun: kultaa suurmäestä ja joukkuemäestä
Talviolympialaiset 1994, Lillehammer: kultaa normaalimäestä, hopeaa suurmäestä
1994 lentomäen MM, Planica: hopeaa
Ferdinand I (Itävalta)

| Ferdinand I |
| --- | --- |
 
Itävallan keisari
Valtakausi:  2. maaliskuuta 1835 – 2. joulukuuta 1848
Edeltäjä:  Frans I
Seuraaja:  Frans Joosef I

Syntynyt:  19. huhtikuuta 1793 Wien, Itävallan arkkiherttuakunta
Kuollut:  29. kesäkuuta 1875 (82 vuotta) Praha, Itävalta-Unkari (nyk. Tšekki)
Puoliso:  Savoijin Maria Anna
Koko nimi:  Ferdinand Karl Leopold Joseph Franz
Suku:  Habsburg-Lothringen
Isä:  Frans I
Äiti:  Maria Teresa
Uskonto:  roomalaiskatolilaisuus
Ferdinand I Hyväntahtoinen (saks. Ferdinand der Gütige, tšek. Ferdinand Dobrotivý, puol. Ferdynand Dobrotliwy; 19. huhtikuuta 1793, Wien, Itävallan arkkiherttuakunta – 29. kesäkuuta 1875, Praha, Itävalta-Unkari) oli Itävallan keisari sekä Unkarin, Böömin ja Lombardia-Venetsian kuningas vuosina 1835–1848. Vallankumouksen puhjettua hän joutui joulukuussa 1848 luopumaan kruunusta veljenpoikansa Frans Joosefin hyväksi.
Suku

Ferdinand oli keisari Frans I:n ja Napolin ja Sisilian prinsessa Maria Teresan vanhin poika. Hän tuli keisariksi isänsä jälkeen vuonna 1835. Hänet kruunattiin viimeisenä Habsburgina Böömin kuninkaaksi vuonna 1836 ja Lombardia-Venetsian kuninkaaksi vuonna 1838. Vaikka Ferdinand oli henkisesti kehitysvammainen ja sairasti epilepsiaa, hänet asetettiin silti valtaistuimelle laillisen perimyksen säilyttämiseksi. Myös Ferdinandin nuorin sisar Maria Anna oli henkisesti kehitysvammainen.
Ferdinandia ei julistettu kykenemättömäksi hallitsemaan valtakuntaa, mutta todellista valtaa käytti ministeri Klemens von Metternichin ja Habsburg-suvun muiden edustajien muodostama ”salainen valtiokonferenssi” (saks. Geheime Staatskonferenz) eli tosiasiallinen sijaishallitus. Ferdinand sai jopa 20 epileptistä kohtausta päivässä, mikä rajoitti vakavasti hänen kykyään hallita tehokkaasti.
Ferdinand piti täysin ymmärrettävää päiväkirjaa, pystyi keskustelemaan ja hänellä oli terävä huumorintaju.
Avioliitto

Ferdinand naitettiin vuonna 1831 Sardinian prinsessa Maria Annalle (1803–1884), joskaan liitto ei ehkä täyttänyt avioliiton tunnusmerkkejä, vaan vaimo oli ennemminkin Ferdinandin hoitaja. He eivät saaneet lapsia.
Vallankumous 1848

Vuoden 1848 vallankumous ei syttynyt niinkään Ferdinandia kuin hänen vanhoillisia neuvonantajiaan vastaan. Kertoman mukaan Ferdinand kysyi Klemens von Metternichiltä, miksi ihmiset meluavat kadulla, johon valtiokansleri vastasi ”Heillä on siellä vallankumous, Teidän Majesteettinne”. Ferdinand kysyi tämän jälkeen: ”Niin, mutta saavatko he tehdä niin?”
Von Metternich pakeni maasta ja Ferdinand luopui kruunusta veljenpoikansa Frans Joosef I:n hyväksi 2. joulukuuta 1848. Ferdinand asui sen jälkeen Prahan linnassa, jossa hän kuoli 82-vuotiaana vuonna 1875. Hänet on haudattu Wienin Kapusiinikirkkoon, Habsburg-suvun Keisarilliseen kryptaan.
Aiheesta muualla

Kuvia tai muita tiedostoja aiheesta Ferdinand I (Itävalta) Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Frans I | Itävallan keisari  1835–1848 | Seuraaja: Frans Joosef I |
Wii Menu

Wii Menu esitettynä laajakuvatelevision ruudulla.
Wii Menu -valikko on keskeinen osa Nintendon Wii-pelikonsolin graafista käyttöliittymää. Se on luotu televisiokanava-konseptin ympärille. Eri kanavat on esitetty ruudukossa, ja niitä selataan joko Wii Remotella osoittamalla tai ohjaimen "-"- ja "+"-näppäimillä. Ruudukko on täysin muokattavissa, paitsi että Disc Channel (Levykanava) on aina ylävasemmalla. Käyttäjä voi sijoittaa valikon 48 ruutuun linkkejä eri kanaviin tai virtuaalikonsolin peleihin.
Oletuskanavat > Disc Channel

Disc Channelin avulla käyttäjä voi pelata Wiin ja Nintendo GameCuben pelejä. Disc Channel esittää levyasemaan laitetun Wii-pelin nimen. Jos asemassa on GameCube-peli, kanava esittää GameCuben logon soittaen samalla GameCuben käynnistysmusiikin. Se ei voi kuitenkaan näyttää Wii-pelien tapaan pelin logoa tai lisätietoa. Jos levyasemaan laittaa DVD:n, CD:n tai toisen alueen Wii- tai GameCube-pelin, laite ilmoittaa, että levyä ei voi lukea, ja kehottaa katsomaan ohjekirjasta apua ongelmaan. Kun levyasemaan laittaa jommankumman pelilevyistä, näytöllä olevat kaksi levynkuvaa alkavat pyöriä. Kun levy on tunnistettu joko Wiin tai GameCuben peliksi, toinen levynkuvista katoaa. Disc Channel on ainoa kanava, jota ei voi siirtää; se sijaitsee aina ylävasemmalla.
Oletuskanavat > Mii Channel

Mii Channel -kanava on avatarien luomista varten. Käyttäjä voi suunnitella 3D-karikatyyrin, miin, ihmisestä valitsemalla kuhunkin kasvonosaan yhden valmiista paloista. Käyttäjä valitsee kasvonosien sijainnin, muodot, ja värit . Jokaisen käyttäjän suunnittelema karikatyyri nähdään tietyissä peleissä pelihahmona, kuten Wii Sportsissa. Mii-hahmon voi tallentaa Wii Remotelle ja viedä mukanaan toiselle Wiille .
Mii-nimi on sanaleikki. Se muistuttaa englannin kielen sanaa "me" ([miː], suom. minä) ja se saadaan Wii-sanasta kääntämällä w-kirjain ylösalaisin.
Oletuskanavat > Photo Channel

Photo Channelin avulla voi katsella SD-muistikortilla olevia tai sähköpostitse vastaanotettuja valokuvia (JPEG) ja videoita (MJPEG). Sisäänrakennetun muokkaustoiminnon avulla kuviin voi lisätä merkintöjä ja efektejä sekä myös luoda mosaiikkeja, kuvaesityksiä ja palapelejä. Muokatut kuvat voi tallentaa Wiille tai lähettää muiden Wii-konsoleille Message Boardin avulla. (Wii ei tallenna SD-muistikortilla olevien tietojen päälle.) Laitteen ohjekirjan mukaan Photo Channel tukee seuraavia tallennusformaatteja:
Kuvat: .jpeg, .jpg
Videot: .mov, .avi
Musiikki: .m4a
JPEG-tiedostojen resoluutio voi olla maksimissaan 8192×8192. Videotiedostojen (.mov tai .avi) täytyy olla OpenDML MotionJPEG (MJPEG) -formaatissa ja tarkkuudeltaan enintään 848×480 pikseliä. (Useimmat digitaalikamerat käyttävät jotakin tämän formaatin muunnelmaa videoissaan.)
Valinnallinen päivitys Photo Channeliin tuli saataville 10. joulukuuta 2007. Sillä saa vaihdettua Wii Menun Photo Channelin tunnuskuvan halutuksi SD-kortin tai Message Boardin kuvaksi. Muita muutoksia oli MP3-tiedostomuodon korvaaminen AAC:lla. Päivitys lisäsi myös MPEG-4-tiedostojen tuen .m4a-tiedostomuodolla. Version 1.1 voi korvata versiolla 1.0 poistamalla sen kanavien valikosta Data Management -kohdasta. Konsolit, jotka on myyty päivityksen julkaisun jälkeen, sisältävät automaattisesti version 1.1, ja niitä ei voi palauttaa versioon 1.0.
Oletuskanavat > Wii Shop Channel

Wii Shop Channelillä käytetään Wii Point -valuuttaa.
Maaliskuun 2018 jälkeen, Wii-pisteiden lisääminen poistettiin.
Käyttäjä voi vielä käyttää pisteitään peleihin.
Tammikuussa 2019, Wii Shop Channel sammutetaan pysyvästi. Sen jälkeen käyttäjät voivat vielä uudelleenladata pelejä ja ilmaisia kanavia mutta sekin loppuu jossain vaiheessa Nintendon mukaan.
100 Wii-pisteen arvo on 1 €.  Valuutan avulla voi ladata uusia kanavia ja videopelejä Virtual Consolelle. Joidenkin Wii Shop Channeliltä ladattavien pelien pelaamiseen tarvitaan Wii Classic- tai GameCube-ohjain. Virtual Console -pelit WiiShop Channelillä päivitetään Pohjois-Amerikassa maanantaisin kello 24:00 ja Euroopassa perjantaisin kello 12:00 Greenwichin aikaa. Wii Shop Channelin avulla voi myös ladata Operan kehittämän selaimen, jota käytetään Internet Channelillä. Tämä on Yhdysvalloissa Wii Ware -nimen alla, kun taas Euroopassa Wii Software -nimen alla. 
Wii Softwaressa on tällä hetkellä ladattavana ilmaiseksi Wii Internet Channel.
Pelien hinnat ovat lähes samat jokaisella alueella:
Nintendo Entertainment System -pelit: 500 Wii Point -yksikköä (paitsi Teenage Mutant Hero Turtles 600)
Super Nintendo Entertainment System -pelit: 800
Nintendo 64 -pelit: 1000
Sega Mega Drive / Sega Genesis -pelit: 800 (Japanissa 600)
TurboGrafx-16-pelit: 600–800 (paitsi R-Type 800)
Oletuskanavat > Forecast Channel

Forecast Channel (sääkanava) näyttää sääraportit ja -ennusteet, joita voi ladata konsolille WiiConnect24:n avulla . Forecast Channel näyttää näkymän maapallosta, jota liikuttamalla käyttäjät voivat katsoa eri alueiden säätietoja. Forecast Channelin tarjoamiin tietoihin lukeutuvat senhetkinen säätila, UV-indeksi, päivän yleinen säätila, huomisen ennuste ja viiden päivän ennuste. Forecast Channel tuli ensi kertaa saataville 20. joulukuuta 2006. Kanavaa voi joissakin peleissä käyttää hyväksi säätilojen simuloimisessa riippuen pelaajan kotialueesta. Ensimmäinen peli, joka käyttää tätä ominaisuutta hyväkseen, on Madden NFL 07.
Oletuskanavat > News Channel

News Channel -kanavan (uutiskanava) kautta käyttäjät saavat selville uutiset ja ajankohtaiset tapahtumat. Uutiset päivittyvät ja ovat nähtävissä WiiConnect24:n ja internetyhteyden avulla. Kuten Forecast Channelillä, myös News Channelillä on maapallonäkymä.
Lisäkanavat > Virtual Console

Virtual Console on Xbox Live Arcaden tapainen verkkopalvelu, jonka kautta pelaaja voi ladata maksua vastaan paitsi Nintendo Entertainment Systemin, Super Nintendo Entertainment Systemin ja Nintendo 64:n, myös Sega Mega Driven ja Hudson Softin / NEC:n PC Enginen pelejä. Hankitut pelit näkyvät itsenäisinä kanavina käyttöliittymässä.
Konsolin julkaisun yhteydessä oli saatavilla valikoima useita pelejä, ja pelilistaa laajennetaan säännöllisin väliajoin. Esimerkiksi 19. marraskuuta 2006 tapahtuneen Yhdysvaltojen julkaisun ja vuoden 2006 lopun välillä julkaistiin yhteensä 33 peliä.
Lisäkanavat > Internet Channel

Internet Channel on Nintendo DS -selaimen kanssa samankaltainen Operan kehittämä verkkoselain, jonka betaversio julkaistiin 22. joulukuuta 2006. Selaimen täysiversio on julkaistu huhtikuussa 2007, ja se maksaa 500 pistettä.  Verkkoselain tallennetaan Wiin nopealle lukumuistille, joka mahdollistaa käynnistyksen sekuntien sisällä, ja se tukee muun muassa JavaScriptiä, AJAX:ia ja Flash 7:ää. Verkkoselaimen lisäksi Wii hyödyntää Operan ulkoasumoottoria, Prestoa, verkkoperäisissä sovelluksissa kuten Wii Shop Channelissä.
Lisäkanavat > Mii Contest Channel

Mii Contest Channel (Amerikassa ja Japanissa Check Mii Out Channel) on Shop Channeliltä ilmaiseksi ladattava kanava, jolla voi lähettää mii-hahmoja muiden nähtäväksi ja katsella muiden tekemiä hahmoja. Kanavalla on myös mii-kilpailuja, joissa esimerkiksi etsitään joltakin pelihahmolta eniten näyttävää Miitä. Miit voi myös lähettää omalle Mii Plazalle. Kanava julkaistiin maailmanlaajuisesti 12. marraskuuta 2007.
Lisäkanavat > Everybody Votes Channel

Everybody Votes Channel (”jokainen äänestää -kanava”) julkaistiin 13. helmikuuta 2007, ja sen voi ladata Wii Shop Channeliltä. Kanavan aktivointi vaatii ohjelmiston päivityksen. Everybody Votes Channelillä käyttäjä voi ottaa osaa äänestyksiin omalla miillään, joka rekisteröidään äänestäjäksi. Äänestettyään käyttäjä voi arvata, mikä äänestysvaihtoehdoista tulee olemaan suosituin äänestäjien keskuudessa. Jokaisen miin äänestykset ja arvaukset tallennetaan, ja käyttäjä voi verrata omia veikkauksiaan muiden käyttäjien kanssa. Tilastosivulla voi katsoa, oliko arvaus oikein vai väärin, ja kuinka monta kertaa kyseinen mii on äänestänyt.
Message Board

Message Boardin avulla käyttäjät voivat jättää muille perheenjäsenille viestejä kalenterityyliselle viestitaululle menemättä verkkotilaan. Nämä viestit voi laittaa minkä tahansa päivän kohdalle kalenterissa. Tekstin kirjoittamisen lisäksi käyttäjät voivat lisätä viesteihin myös kuvia SD-muistikortiltaan. Käyttäjät voivat myös käyttää hyväkseen WiiConnect24:aa ja ystäväkoodeja vaihtaakseen viestejä ja kuvia muiden Wii-omistajien kanssa. On myös mahdollista lähettää viestejä sähköpostiosoitteisiin ja matkapuhelimiin (tekstiviestit). Wii-konsolien sähköpostitunnus on muotoa w<Wii Number>@wii.com. Jotta viestien vaihtaminen olisi mahdollista, osoitekirjaan on lisättävä ja hyväksyttävä kontakteja.
Palvelun avulla pelaajat voivat myös saada uutta peleihin liittyvää tietoa. Ilmoitukset ohjelmistopäivityksistä ja peliuutisista tulevat Nintendolta. Reaaliaikainen peli, kuten Animal Crossing, voi myös automaattisesti päivittää taulua. Message Board myös kerää automaattisesti tietoja pelatuista peleistä ja siitä, kuinka kauan niitä on pelattu. Ominaisuutta ei voi poistaa tai piilottaa alustamatta itse konsolia.
Aiheesta muualla

Wii Channels Nintendo Suomen kotisivu
Introducing Wii Channels Wii.com-sivusto (englanniksi)
Wii
| --- | --- |
Ohjelmat:   Everybody Votes Channel  Internet Channel  Mii Contest Channel  Wii Menu  Wii Shop Channel  Virtual Console 
Laitteet:   Wii Balance Board  Wii MotionPlus  Wii Remote  Wii Remote Plus  Wii Zapper  Nunchuk  Classic Controller 
Muuta:   Wiin historia  Wii-pelisarja 
Disc Channel, jossa kaksi levynkuvaa; vasemmalla Wiin levy ja oikealla Nintendo GameCuben.
Mii Channel. Käyttäjä voi tehdä haluamansalaisia karikatyyrejä valmiista osista, ja valmiita karikatyyrejä käytetään muun muassa pelihahmoina.
Wii Photo Channel. Käyttäjä voi muokata valokuviaan sisäänrakennetulla ohjelmalla.
Wii Shop Channel
Virtual Console Menu. Käyttäjä voi ladata maksua vastaan Wiille useita vanhoja pelejä.
Kuvakaappaus Internet Channelistä toiminnassa
FLIF

FLIF (Free Lossless Image Format) on kuvatiedostomuoto, jonka pakkaa kuvan tiiviimmin kuin mikään muu tunnettu menetelmä vuonna 2020.
Tiedostomuoto julkaistiin 2015, ja ensimmäinen toteutus vuonna 2015. FLIF:iä käsittelevä kooderi pakkaa bittikartan pienempään tilaan kuin WebP tai BPG. FLIF-tiedostomuoto tukee sekä häviötöntä että häviöllistä kuvan pakkausta. Nimensä mukaisesti FLIF:n lähdekoodi on vapaasti levitettävä.
FLIF ei ikinä yleistynyt huolimatta hyvästä pakkauskyvystä. Windowsin kuvankatselijoista XnView ja IrfanView tukevat FLIF:iä. Mutta esimerkiksi GIMP ja verkkoselaimet eivät.
FLIF:n kehitystä johti Cloudinary.
FLIF:n seuraajaksi kehitettiin FUIF (Free Universal Image Format), joka sisältää lisäksi vaikutteita JPEG:stä ja häviöttömästä WebP-muodosta.
FUIF yhdistettiin Pik:in kanssa, joka on modernisoitu JPEG, näin syntyi Joint Photographic Experts Group -ryhmän JPEG XL, joka standardoitiin standardiksi ISO/IEC 18181.
FLIF:n kehitys on lopetettu.
Aiheesta muualla

http://flif.info/
A Taste of Honey

A Taste of Honey voi viitata:
A Taste of Honey , Shelagh Delaneyn kirjoittama näytelmä
Hunajan maku (engl. A Taste of Honey), näytelmään pohjautuva elokuva vuodelta 1961
A Taste of Honey, yhdysvaltalainen popyhtye
A Taste of Honey, A Taste Of Honeyn albumi
”A Taste of Honey”, popkappale 1960-luvulta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”A Taste of Honey”, voi hakea sivunnimihaulla, laajalla sivunnimihaulla tai tekstihaulla.
Frederiksværk

Frederiksværk on kunta Tanskassa. Frederiksværkin väkiluku 1. tammikuuta 2022 oli 12 718. Frederiksværk sijaitsee Sjællandin saarella.
Ystävyyskaupungit

Huittinen, Suomi
FK Vėtra

FK Vėtra on jalkapalloseura Liettuan pääkaupungista Vilnasta.
Historia

Seura perustettiin 1996 Rūdiškėsissa, mutta se siirtyi vuonna 2003 uuden stadionin oston yhteydessä Vilnaan.
Vuonna 2010 klubi joutui konkurssiin.
Kausi

| Kausi | Sarjataso | Liiga | Paikka | Linkki |
| --- | --- | --- | --- | --- |
| 2003 | 1. | A lyga | 3. |  |
| 2004 | 1. | A lyga | 5. |  |
| 2005 | 1. | A lyga | 4. |  |
| 2006 | 1. | A lyga | 3. |  |
| 2007 | 1. | A lyga | 5. |  |
| 2008 | 1. | A lyga | 3. |  |
| 2009 | 1. | A lyga | 2. |  |
| 2010 | 1. | A lyga |  |  |
Aiheesta muualla

Seuran virallinen sivusto (liettuaksi)
A lygan joukkueet
Banga
Dainava
Džiugas
Hegelmann
Kauno Žalgiris
Panevėžys
Sūduva
Riteriai
FA Šiauliai
Žalgiris (Vilnius)
Atlantas
Atletas
DFK Dainava
Dainava
Ekranas
Jonava
FBK Kaunas
Klaipėda
Klaipėdos Granitas
Kruoja
Nevėžis
Mažeikiai
Palanga
REO
Stumbras
Šiauliai
Šilutė
Tauras
Utenis
Vėtra
2010 KZ39

| 2010 KZ39> Löytäminen |
| --- | --- |
Löytäjät:  Chad Trujillo, Scott S. Sheppard, Andrzej Udalski, M. Szymanski
Löytöaika:  21. toukokuuta 2010
Kiertoradan ominaisuudet
Keskietäisyys Auringosta:  6,748 miljardia km 45,11 AU
Pienin etäisyys Auringosta:  6,371 miljardia km 42,59 AU
Suurin etäisyys Auringosta:  7,125 miljardia km 47,63 AU
Eksentrisyys:  0,0559±0,04
Kiertoaika Auringon ympäri:  302,97 vuotta
Inklinaatio:  26,11
Fyysiset ominaisuudet
Päiväntasaajan halkaisija:  n. 600 km
Asteroidiluokka:  TNO
2010 KZ39 on transneptuninen kohde, jota pidetään erittäin todennäköisesti kääpiöplaneettana. Albedoksi oletetaan 0,10, jolloin läpimitta olisi 607 kilometriä.
AUC

AUC:n lippu
Autodefensas Unidas de Colombia (AUC) oli Kolumbiassa toimiva oikeistolainen puolisotilaallinen liike, joka perustettiin huhtikuussa 1997 yhdistämään erilaiset paikalliset ja alueelliset järjestöt. AUC:n lähtökohtana oli suojella taloudellisia intressejä sekä taistella paikallisella tasolla vasemmistolaisia FARC- ja ELN-liikkeitä vastaan. Yhdysvallat ja Euroopan unioni pitivät sitä terroristijärjestönä. Liike lakkautettiin vuonna 2008.
Toiminta-alue

AUC toimi pääasiassa Kolumbian pohjois- ja luoteisosissa Antioquian, Córdoban, Sucren ja Bolívarin departementeissa. AUC keräsi 2000-luvun alussa lisää vaikutusta ennestään FARC:n vahvoilla alueilla, joka johti lisääntyviin taisteluihin.
Rahoitus

AUC sai rahoituksensa pääasiassa huumekaupasta. Se oli ainoa liike Kolumbiassa, joka vie kokaiinia ja marihuanaa Yhdysvaltoihin. AUC:n johtajan Carlos Castañon mukaan 70 % rahoituksesta tulee huumekaupasta. Osa rahoituksesta tulee liikkeen perustajilta, rikkailta maanomistajilta, liikemiehiltä ja huumekauppiailta. Tiedonvapauslain nojalla julkistetut asiakirjat osoittivat 2017, että Chiquita rahoitti AUC:n toimintaa yli puolellatoista miljoonalla dollarilla.